Lav et referat af nedenstående tekst:

Tekst:
Fra 12. juni til 4. juli skal man forberede sig på mindre omkørsler, hvis man skal køre på rute 29, Hjardemålvej, mellem Østerild og Ræhr i Thy. Vejdirektoratet skal nemlig lægge ny asfalt, og det betyder, at strækningen vil blive afspærret i etaper. Den gamle asfalt skal fræses af, hvorefter der skal foretages reparationer, inden der lægges ny asfalt og påføres striber. Ifølge vejdirektoratet skulle det give en mere jævn vejbane og en bedre køreoplevelse, men bilister i området må altså lige finde sig i at skulle ud på mindre omveje, mens arbejdet står på. Udrykningskøretøjer vil blive ledt gennem vejarbejdet, mens den øvrige trafik vil blive ledt af omkørsler. Dog vil ærindekørsel til vejens naboer være tilladt. Tung trafik anmodes om at anvende rute 11/26 via Thisted under hele vejarbejdet. Medmindre dårligt vejr kommer til at udsætte arbejdet, ventes det helt færdigt 4. juli.

Referat:
Rute 29 mellem Østerild og Ræhr skal have ny asfalt, og det betyder spærret vej og omkørsel de næste uger.